Input: तं प्रत्नथा पूर्वथा विश्वथेमथा ज्येष्ठतातिं बर्हिषदꣳ स्वर्विदम्। प्रतीचीनं वृजनं दोहसे धुनिमाशुं जयन्तमनु यासु वर्धसे। उपयामगृहीतोऽसि शण्डाय त्वैष ते योनिर्वीरतां पाह्यपमृष्टः। शण्डो देवास्त्वा शुक्रपाः प्रणयन्त्वनाधृष्टासि॥१२॥

Padapatha: तम्।प्रत्नथेति प्रत्नऽथा।पूर्वथेति पूर्वऽथा।विश्वथेति विश्वऽथा।इमथेतीमऽथा।ज्येष्ठतातिमिति ज्येष्ठऽतातिम्।बर्हिषदम्।बर्हिसदमिति बर्हिःऽसदम्।स्वर्विदमिति स्वःऽविदम्।प्रतीचीनम्।वृजनम्।दोहसे।धुनिम्।आशुम्।जयन्तम्।अनु।यासु।वर्द्धसे।उपयामगृहीत इत्युपयामऽगृहीतः।असि।शण्डाय।त्वा।एषः।ते।योनिः।वीरताम्।पाहि।अपमृष्ट इत्यपऽमृष्टः।शण्डः।देवाः।त्वा।शुक्रपा इति शुक्रऽपाः।प्र।नयन्तु।अनाधृष्टा असि